Nathalie Seffo spilte lykkehjul sammen med sin 15 måneder gamle sønn Leon-Ninor, skriver Göteborgs-Posten.

Siden sønnen er glad i luftfartøy plukket hun ut et grønt lekehelikopter som premie. Da hun noen dager senere åpnet pakken for å ta ut helikopteret fikk hun seg en overraskelse. Navet ved rotoren var formet som et omvendt hakekors.

– Jeg ble forbannet. Dette er ikke normalt og små barn skal ikke leke med slikt, sier hun til den svenske avisen.

Les også: VIP-kø forbi turistkøen på Lisberg vekker sterke reaksjoner i Sverige.

– Ikke tilfeldig

– Hakekorset synes tydelig og det la også min søster tydelig merke til, hun lurte på hvorfor jeg kjøpte det til barnet mitt.

Seffo har liten tro på at symbolet er det der tilfeldig.

– Det er vel noen som vil snike inn sitt budskap. Ett hakekors med hjerte rundt er ingen tilfeldighet, sier hun.

Det er vel noen som vil snike inn sitt budskap

Familien er stadig på Liseberg, men de forteller at denne episoden har gitt dem en dårlig følelse for fornøyelsesparken.

– Nå ligger helikopteret på øverste hylle og Leon-Ninor kan ikke nå det, sier Seffo.

Liseberg beklager

Når GP kontakter Liseberg kan de bekrefte at de har gitt ut helikopterne i gevinster.

– Det er beklagelig at hun har fått en slik gevinst. Disse produktene er nå fjernet fra lykkehjulet, sier informasjonsmedarbeider Patrik Källström.

Han vet ikke hvordan gevinsten har havnet der, men sier de jobber med å finne det ut. Parken tar også avstand fra symbolet.

– Hakekorset er selvsagt ikke forenelig med Lisebergs verdier, sier han til GP.